CELEX: 22009D0040
Language: hu
Date: 2009-03-17 00:00:00
Title: Az EGT Vegyes Bizottság 40/2009 határozata ( 2009. március 17. ) az EGT-megállapodás egyes, a négy alapszabadságon kívül eső területeken folytatott együttműködésről szóló 31. jegyzőkönyvének módosításáról

28.5.2009   
            
            
               HU
            
            
               Az Európai Unió Hivatalos Lapja
            
            
               L 130/36
            
         
      AZ EGT VEGYES BIZOTTSÁG 40/2009 HATÁROZATA
   
   (2009. március 17.)
   az EGT-megállapodás egyes, a négy alapszabadságon kívül eső területeken folytatott együttműködésről szóló 31. jegyzőkönyvének módosításáról
   AZ EGT VEGYES BIZOTTSÁG,
   tekintettel az Európai Gazdasági Térségről szóló megállapodás kiigazításáról szóló jegyzőkönyvvel módosított, az Európai Gazdasági Térségről szóló megállapodásra (a továbbiakban: a megállapodás) és különösen annak 86. és 98. cikkére,
   mivel:
   
               (1)
            
            
               A megállapodás 31. jegyzőkönyvét a 2008. február 1-jei 19/2008 EGT vegyes bizottsági határozat (1) módosította.
            
         
               (2)
            
            
               Helyénvaló a megállapodás szerződő felei együttműködésének kiterjesztése az egész életen át tartó tanulás Európai Képesítési Keretrendszerének létrehozásáról szóló, 2008. április 23-i 2008/C 111/01 európai parlamenti és tanácsi ajánlás (2) felvételével,
            
         A KÖVETKEZŐKÉPPEN HATÁROZOTT:
   1. cikk
   A megállapodás 31. jegyzőkönyve 4. cikkének (7) bekezdése után a szöveg a következő bekezdéssel egészül ki:
   
               „(8)
            
            
               A Szerződő Felek törekednek az együttműködés elmélyítésére a Közösség alábbi jogi aktusainak keretében:
               
                           —
                        
                        
                           
                              32008 H 0506(01): az Európai Parlament és a Tanács 2008. április 23-i 2008/C 111/01 ajánlása az egész életen át tartó tanulás Európai Képesítési Keretrendszerének létrehozásáról (HL C 111., 2008.5.6., 1. o.).”
                        
                     
         2. cikk
   Ez a határozat az azt követő napon lép hatályba, hogy az EGT Vegyes Bizottság a megállapodás 103. cikkének (1) bekezdésében előírt összes bejelentést megkapta (3).
   3. cikk
   Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében kell közzétenni.
   
      Kelt Brüsszelben, 2009. március 17-én.
      
         
            az EGT Vegyes Bizottság részéről
         
         
            az elnök
         
         Alan SEATTER
         
      
   
   
      (1)  HL L 154., 2008.6.12., 38. o.
   
      (2)  HL C 111., 2008.5.6., 1. o.
   
      (3)  Alkotmányos követelmények fennállását nem jelezték.